Angra do Heroísmo (okres)

Angra do Heroísmo („zátoka hrdinstva“) je okres (município) zaberajúci asi polovicu ostrova Terciera v Azorách s asi 35 065 obyvateľmi. Plochou relatívne veľmi malú časť tohto okresu (časť 4 obcí okresu) tvorí rovnomenné mesto s asi 10 200 obyvateľmi. Začiatky histórie mesta siahajú do 15. storočia, kedy mesto stálo na dôležitej križovatke lodných trás medzi Európou, Amerikou a Afrikou. Práve na tomto mieste, po návrate z objaviteľskej plavby do Indie v roku 1499, pochoval Vasco da Gama svojho brata Paula. V ranom 17. storočí sa prístave pravidelne zastavovali španielske flotily lodí naložené pokladmi na spiatočnej ceste z Ameriky do Európy. Vďaka svojej historickej hodnote bolo v roku 1983 centrum mesta zapísané do zoznamu kultúrneho svetového dedičstva UNESCO. Partnerské mestá Évora, Portugalsko Gilroy, Kalifornia, USA Gramado, Brazília Taunton, Massachusetts, USA Salvador, Brazília Referencie Iné projekty Commons ponúka multimediálne súbory na tému Angra do Heroísmo (okres) Externé odkazy Oficiálna stránka Archivované 2012-10-22 na Wayback Machine Stránka UNESCO Zdroj Tento článok je čiastočný alebo úplný preklad článku Angra do Heroísmo na českej Wikipédii.